wickkiey/tamil-wikipedia-markdown huggingface dataset:
# தேவனாம்பிரியா

பல்வேறு "தேவானாம் பியோ பிய தஸி" கல்வெட்டுகள்.]]  
: 𑀤𑁂𑀯𑀸𑀦𑀁𑀧𑀺𑀬𑀲𑀅𑀲𑁄𑀓, "கடவுளால் நேசிக்கப்படுபவர்") மற்றும் மஸ்கியில் உள்ள அசோகரின் கல்வெட்டில் பிராமி எழுத்தில் அசோகர் குறிப்பிடப்படுகிறார். ]]  
சிறு தூண் கல்வெட்டு ஆணையில் "தேவாநம்பியா" (𑀤𑁂𑀯𑀸𑀦𑀁𑀧𑀺𑀬𑁂𑀦: "தேவநம்பிய") என்பது பிராமி எழுத்தில்.]]  
**தேவனாம்பிரியா** (*Devanampriya,* மேலும் *Devanampiya* ( பிராமி எழுத்து : 𑀤𑁂𑀯𑀸𑀦𑀁𑀧𑀺𑀬, *Devanampiya),* என்பது பாளி மொழியில் ஒரு சில இந்திய முடியரசர்கள் பயன்படுத்தப்படுத்திய மரியாதைக்குரிய புனைபெயராகும். இதை குறிப்பாக இந்திய பேரரசர் அசோகர் (r.269-233 கி.மு.) தனது கல்வெட்டுகளில் பெரும்பாலும் ( அசோகரின் பிரகடனங்களில் ) பயன்படுத்தியுள்ளளார். "தேவனாம்பிரியா" என்றால் "தேவர்களுக்குப் பிரியமானவர்" என்பது பொருளாகும். இது அசோகரால் *பிரியதர்சி* என்ற பட்டத்துடன் சேர்த்து அடிக்கடி பயன்படுத்தப்பட்டுள்ளது, அதாவது "மற்றவர்களை கருணையுடன் நோக்குபவர்", "மனிதநேயர்" என்பது பொருளாகும்.  

அசோகரின் பெரும்பாறைக் கலவெட்டுகளில் கல்வெட்டு ஆணை எண்.8 இல் (கல்சி, உத்தரகண்டம்) முந்தைய மன்னர்களை விவரிக்க "தேனாம்பிரியாஸ்" என்ற பட்டம் பயன்படுத்தப்பட்டுள்ளது (மற்ற கல்வெட்டுகளில் "மன்னர்கள்" என்ற சொல் பயன்படுத்தப்பட்டுள்ளது), "தேவனாம்பிரியா" என்ற பட்டமானது மிகவும் பரந்த அளவில் பயன்பாட்டைக் கொண்டிருந்தது மேலும் அது மிகவும் பொதுவானதாக "மன்னர்" என்று பொருள் கொண்டதாக இருந்திருக்கலாம்.  

பிரின்ஸ்செப் தனது ஆய்வு மற்றும் அசோகரின் கலவெட்டு ஆணைகளை புரிந்து கொள்லும் முயற்சியில் முதலில் தேவனாம்பரிய பிரியதசியை அனுராதபுரத்தின் இலங்கை மன்னனான தேவநம்பிய தீசன் என கருதினார். இருப்பினும், 1837 ஆம் ஆண்டில், ஜோர்ஜ் டேனர் இலங்கையில் கண்டுபிடித்த கையெழுத்துப் பிரதிகளைக் கொண்டு ( தீபவம்சம் அல்லது "தீவின் வரலாறு" ) அதன் வழியாக அசோகருடன் பியதாசியை தொடர்புபடுத்தினார்:  

அப்போதிருந்து, அசோகனுடன் "தேவனாம்பிரியா பிரியதர்சி" என்ற சொல்லானது அவரின் பல்வேறு கல்வெட்டுகள் மூலம் வலுப்படுத்தப்பட்டது. மேலும் குறிப்பாக மஸ்கியில் கண்டுபிடிக்கபட்ட அசோகரின் சிறு பாறைக் கல்வெட்டடில் தேவனம்பிரியாவுடன் சிறப்பாக தொடர்புபடுத்தியது.  

; வரலாற்று பயன்பாடு  

தேவனாம்பிரியா கீழ்கண்டவர்களைக் குறிப்பிடலாம்:  

- கிமு 307 முதல் 267 வரை பண்டைய தலைநகரான அனுராதபுரத்தை தளமாகக் கொண்டு ஆண்ட இலங்கையின் மன்னர் தேவநம்பிய தீசன் (கிமு 267 இல் இறந்தார்).
- அசோகர் (சுமார் 304–232 கிமு), மௌரிய வம்சத்தின் பேரரசர்
- அசோகரின் பேரன் தசரத மௌரியர் (கிமு 232 முதல் 224 வரை), அவரது பராபர் குகைக் கல்வெட்டுகளில், "தேவானம்பிய தசரதா" என்ற வடிவத்தில்.
- வானவரம்பன், "கடவுள்களால் நேசிக்கப்படுபவர்" என்பதற்கான துவக்ககால தமிழ் பட்டப் பெயரானது சங்ககால தமிழகத்தின் சேரர்களின் பட்டப் பெயராக இருந்தது.
# 2002 அமர்நாத் யாத்திரீகர்கள் படுகொலை


**2002 அமர்நாத் யாத்திரீகர்கள் படுகொலை,** (**Amarnath pilgrimage terrorist-attack massacre (2002)**) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் உள்ள அமர்நாத் குகைக் கோயிலுக்குச் செல்லும் பக்தர்கள் தங்கிருந்த பகல்கம் முகாம் மீது, 30 சூலை 2002 மற்றும் 6 ஆகஸ்டு 2002 ஆகிய நாட்களில் பாகிஸ்தானிய லஷ்கர்-ஏ-தொய்பா இசுலாமிய பயங்ரகரவாதிகள் நடத்திய கையெறி குண்டு வீச்சுகளாலும், துப்பாக்கிச் சூட்டாலும் 11 பேர் கொல்லப்பட்டனர்; 30 பேர் படுகாயமடைந்தனர்.
# 2001 கிஷ்துவார் படுகொலை



**2001 கிஷ்துவார் படுகொலை** (**2001 Kishtwar massacre**) இந்தியாவின் ஜம்மு காஷ்மீர் மாநிலத்தின் கிஷ்துவார் மாவட்டத்தின் தலைமையிடமான கிஷ்துவார் நகரத்தை ஒட்டி ஒரு கிராமத்தில் வாழ்ந்து கொண்டிருந்த இந்து விவசாயிகள் மீது 10 பாகிஸ்தானிய இசுலாமிய பயங்கரவாத லஷ்கர்-ஏ-தொய்பா அமைப்பினர் 3 ஆகஸ்டு 2001 அன்று நடத்திய துப்பாக்கிச் சூட்டில் 17 பேர் கொல்லப்பட்டனர். 5 பேர் படுகாயமடைந்தனர். இப்படுகொலைகள் குறித்து நாடாளுமன்றத்தில் எதிர்கட்சிகள் அரசை விமர்சனம் செய்தனர். குறைகூறினர்.  

மூன்று நாட்கள் கழித்து பாதுகாப்புப் படைகளால் லஷ்கர்-ஏ-தொய்பா பயங்கரவாதி முஜிபுர் இரக்மான் சுட்டுக்கொல்லப்பட்டார். இப்படுகொலைக்கு எதிராக ஜம்மு, உதம்பூர் மற்றும் கதுவா ஆகிய இடங்களில் இந்துக்கள் பாகிஸ்தான் தேசியக் கொடி மற்றும் அதிபர் முஷரப் கான் உருவப் பொம்மையை எரித்தனர்.
# 2006 தோடா படுகொலை



**2006 தோடா படுகொலை** (*2006 Doda Massacre*) இந்தியாவின் ஜம்மு காஷ்மீர் மாநிலத்தின் தோடா மாவட்டத்தில் உள்ள குல்கந்து பகுதியில் உள்ள தாவா கிராமத்தில் வாழ்ந்து கொண்டிருந்த ஆடுகள் மேய்க்கும் இந்து சமய இடையர்கள் 34 பேரை, 30 ஏப்ரல் 2006 அன்று இரவில் பாகிஸ்தானிய இசுலாமிய பயங்கரவாதிகள் காட்டில் கடத்திச் சென்று வரிசையாக நிற்க வைத்து சுட்டுக் கொன்றனர். இப்படுகொலைகளுக்கு பாகிஸ்தானிய இசுலாமிய லஷ்கர்-ஏ-தொய்பா அமைப்பே காரணம் என இந்திய அரசு குற்றம் சாட்டியது.  

அதே நாளில் நடைபெற்ற இரண்டாவது தீவிரவாதத் தாக்குதலில் உதம்பூர் மாவட்டத்தில் கொல்லா கிராமத்தில் வாழ்ந்த ஆடு மேய்ப்பவர்களான 35 இந்துக்கள் கடத்திச் செல்லப்பட்டு சுட்டுக் கொல்லப்பட்டனர்.
# திக்ரான் பெத்ரசியான்



**டிக்ரான் வார்டனோவிச் பெட்ரோசியான்** ( ஆங்கிலம் : Tigran Vartanovich Petrosian, ; ; ஜூன் 17, 1929&nbsp;– ஆகஸ்ட் 13, 1984) ஒரு சோவியத் ஆர்மேனிய கிராண்ட்மாஸ்டர் ஆவார். இவர் 1963 முதல் 1969 வரை உலக சதுரங்க வாகையாளராக இருந்தார். பாதுகாப்பை வலியுறுத்தும் இவரது ஊடுருவ முடியாத தற்காப்பு விளையாட்டு பாணியின் காரணமாக இவர் "இரும்பு டைக்ரான்" என்ற செல்லப்பெயரை பெற்றார். ஆர்மீனியாவில் சதுரங்கத்தை பிரபலப்படுத்தியதில் இவரின் பங்கு குறிப்பிடத்தக்கது.
# பாக்பென்லே



**ஒலதுண்டே ஒலதேஜு பாக்பென்லே** (பிறப்பு: 22 சனவரி 1981) என்பவர் இங்கிலாந்து நாட்டு நடிகர், திரைக்கதை ஆசிரியர், பாடலாசிரியர் மற்றும் திரைப்பட இயக்குநர் ஆவார். இவர் 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான பிளாக் விடோவ் என்ற படத்தில் 'ரிக் மேசன்' என்ற கதாபாத்திரத்தில் நடித்துள்ளார்.  

## ஆரம்பகால வாழ்க்கை
இவர் 22 சனவரி 1981 ஆம் ஆண்டில் லண்டன் நகரில் பத்திரிகையாளரான டுண்டே பாக்பென்லே என்ற யோருபா நைஜீரிய தந்தைக்கும் அல்லி பெட்ஃபோர்ட் என்ற பிரித்தானிய ஆங்கிலேய தாய்க்கும் மகனாகப் பிறந்தார். இவரது சிறுவயதில் இவர் எசுப்பானியா நாட்டிற்க்கு குடிபெயர்ந்து, இவரது தாயால் வளர்க்கப்பட்டார்.
# பெத்தாத்தம்பட்டி


**பெத்தாத்தம்பட்டி** (* Pethathampatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643487. இது பெத்தாத்தம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1,015 வீடுகளும் 4,137 மக்களும் வாழ்கின்றனா். இதில் 2,088 ஆண்கள் 2,049 பெண்கள் ஆவா்.  

## மேற்கோள்
# புதுப்பட்டி, பாப்பிரெட்டிப்பட்டி


**புதுப்பட்டி** (*Pudupatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643515. இது புதுப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 822 வீடுகளும் 3,242 மக்களும் வாழ்கின்றனா். இதில் 1,665 ஆண்களும், 1,577 பெண்களும் ஆவா்.  

## மேற்கோள்
# குளோரோகந்தக அமிலம்


**குளோரோகந்தக அமிலம்** (*Chlorosulfuric acid*) HSO3Cl. என்ற மூலக்கூற்று வாய்ப்பாட்டால் விவரிக்கப்படுகிறது. ஐயுபிஏசி முறையில் சல்பியுரோகுளோரிடிக் அமிலம் என்றும் குளோரினின் சல்போனிக் அமிலமாக உள்ளபோது குளோரோசல்போனிக் அமிலம் என்றும் வேறு பெயர்களால் அழைக்கப்படுகிறது. வடிகட்டக்கூடிய, நிறமற்ற நீர்மமான இச்சேர்மம் ஒரு நீருறிஞ்சியாகவும் சக்திவாய்ந்த கண்ணீர் வரவழைக்கும் முகவராகவும் பண்புகளைப் பெற்றுள்ளது. வணிக மாதிரிகள் பொதுவாக வெளிர் பழுப்பு அல்லது வைக்கோல் நிறத்தில் இருக்கின்றன.  
குளோரோகந்தக அமிலத்தின் உப்புகளும் எசுத்தர்களும் குளோரோ சல்பேட்டுகள் எனப்படுகின்றன.  
## அமைப்பு
குளோரோகந்தக அமிலத்தின் மூலக்கூறு நான்முகி வடிவில் உள்ளது. SO<sub>2</sub>(OH)Cl என்று விரிவாக்கியும் மூலக்கூற்று வாய்ப்பாடு எழுதப்படுகிறது. பாரம்பரியமாக HSO<sub>3</sub>Cl என்ற முறையில் மூலக்கூற்று வாய்ப்பாடு எழுதப்பட்டு வருகிறது.  

பொதுவாக வேதியியல் ரீதியாகவும் கருத்தியல் ரீதியாகவும் இச்சேர்மம் சல்பியூரைல் குளோரைடு (SO<sub>2</sub>Cl<sub>2</sub>) மற்றும் கந்தக அமிலம் (H<sub>2</sub>SO<sub>4</sub>) ஆகியவற்றுக்கு இடையே உள்ள ஓர் இடைநிலை ஆகும். அரிதாகவே தூய்மையானதாக தயாரிக்கப்படுகிறது. அதிகப்படியான கந்தக மூவாக்சைடுடன் நிற்கும்போது, இது பைரோசல்பியூரைல் குளோரைடுகளாகச் சிதைகிறது: :  

:2&nbsp;ClSO<sub>3</sub>H + SO<sub>3</sub> → H<sub>2</sub>SO<sub>4</sub> + S<sub>2</sub>O<sub>5</sub>Cl<sub>2</sub>  

## தயாரிப்பு
ஐதரசன் குளோரைடுடன் கந்தக அமிலத்திலுள்ள கந்தக மூவாக்சைடைச் சேர்த்து தொழிற்சாலைகளில் குளோரோகந்தக அமிலம் தயாரிக்கப்படுகிறது.: இத்தகைய விமான்ங்களின் இயக்கம் மற்றும் இருப்பிடத்தை மறைக்க உதவும் புகைத் திரையை உருவாக்கவும் இச்சேர்மம் பயன்படுத்தப்படுகிறது.  
## பாதுகாப்பு
தண்ணீருடன் ClSO<sub>3</sub>H தீவிரமாக வினையில் ஈடுபட்டு கந்தக அமிலத்தையும் ஐதரசன் குளோரைடு வாயுவையும் வெளியிடுகிறது. பொதுவாக வாயு வெளிப்படும் வினை என்பதால் எச்சரிக்கையுடன் செயல்பட வேண்டும்.  
:ClSO<sub>3</sub>H + H<sub>2</sub>O → H<sub>2</sub>SO<sub>4</sub> + HCl  
HCl உடன் தொடர்புடைய சரியான காற்றோட்டம் போன்ற முன்னெச்சரிக்கைகள் இவ்வினையின் போது கவனிக்கப்பட வேண்டும்.  
## தொடர்புடைய சில ஆலோகந்தக அமிலங்கள்
- புளோரோசல்போனிக் அமிலம், FSO<sub>2</sub>OH, வலிமையான அமிலம். குறைவான ஐதரசன் புளோரைடு வாயுவை வெளியிடும்.

- புரோமோசல்போனிக் அமிலம், BrSO<sub>2</sub>OH, இது நிலைப்புத்தன்மை அற்றதாகும். இதன் உருகுநிலையான 8 பாகை செல்சியசு வெப்பநிலையின் போது புரோமின், கந்தக டை ஆக்சைடு, கந்தக அமிலம் என்றவாறு சிதைவடைகிறது.

- அயோடோசல்போனிக் அமிலத்தின் உருவாக்கம் அறியப்படவில்லை.
# க. வே. நடராசா


**க. வே. நடராசா** (*Kanthapillai Velupillai Nadarajah*, 6 சூலை 1905 &ndash; அக்டோபர் 2000) இலங்கைத் தமிழ் வழக்கறிஞரும், நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
நடராசா 1905 சூலை 6 இல், கே. வேலுப்பிள்ளை, ஆச்சிக்குட்டி ஆகியோருக்குப் பிறந்தார்.  

நடராசா பதுளை சைவ பரிபாலன சங்கத்தின் தலைவராகவும், பதுளை கதிர்வேலாயுத சுவாமி கோவிலின் அறங்காவலராகவும் இருந்து சேவையாற்றினார். ஊவா மாகாணத்தின் முதலாவது தமிழ்ப் பாடசாலையை நிறுவினார். பதுளை சரசுவதி மகா வித்தியாலயத்தின் முகாமையாளராக 30 ஆண்டுகள் இருந்துள்ளார்.  

## பிற்கால வாழ்க்கை
1983-இல் தமிழருக்கு எதிரான கறுப்பு யூலை வன்முறைகளின் போது பிங்காரவையில் இருந்த இவரது வீடு வன்முறையாளர்களினால் தீக்கிரையாக்கப்பட்டது. பதுளையின் முன்னாள் நாடாளுமன்ற உறுப்பினர் ஜே. சி. டி. கொத்தலாவலையின் உதவியுடன் கொழும்பு சென்றார். பின்னர் அவர் குடும்பத்துடன் அமெரிக்காவுக்குப் புலம்பெயர்ந்து வாசிங்டனில் வாழ்ந்து வந்தார்.
# சோடியம் ஓசோனைடு


**சோடியம் ஓசோனைடு** (*Sodium ozonide*) NaO</br>3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். ஆக்சிசன் மிகுதியாக உள்ள சோடியம் சேர்மமாக காணப்படும் இதில் சோடியம் நேர்மின் அயனியும் ஓசோனைடு எதிர்மின் அயனியும் சேர்ந்து இச்சேர்மத்தை உருவாக்கியுள்ளன. செஞ்சாய்சதுரக் கட்டமைப்பை சோடியம் ஓசோனைடு வெளிப்படுத்துகிறது.  

சோடியம் ஐதராக்சைடுடன் ஓசோனைச் சேர்த்து வினைபுரியச் செய்வதால் சோடியம் ஓசோனைடு உருவாவதாக சில பரிசோதனைகள் தெரிவிக்கின்றன. ஆனால் உருவாகும் விளைபொருள் மாசு கலந்த சேர்மமாக இருக்கும் என்றும் அறை வெப்பநிலையில் கூறப்பட்ட நிலைத்தன்மை மற்ற அறிக்கைகளோடு முரண்பட்டதாகவும் உள்ளது. பொட்டாசியம் ஓசோனைடு, ருபீடியம் ஓசோனைடு, சீசியம் ஓசோனைடு ஆகிய ஒசோனைடுகளுடன் ஒப்பிடுகையில் சோடியம் ஓசோனைடு இப்பண்பில் மாறுபடுகிறது. அவை நேரடியாக அவ்வுலோகத்துடன் ஓசோனைச் சேர்த்து வினைபுரியச் செய்தாலேயே கிடைத்து விடுகின்றன. ஆனால் இங்கு அமோனியா கரைசலும் கிரிப்டண்டுகளும் அயனிப் பரிமாற்ற வினையும் தேவையாகின்றது.  

அறைவெப்பநிலையில் நிலைப்புத்தன்மை அற்றதாகவும் -10 பாகை செல்சியசு வெப்பநிலையில் இது சோடியம் மீயாக்சைடு, ஆக்சிசனாகவும் சிதைவடைகிறது.  

:<chem>2NaO3 -> 2NaO2 + O2</chem>  

இருப்பினும் -18 பாகை செல்சியசு வெப்பநிலையில் சில மாதங்களுக்குச் சேமித்து வைக்க இயல்கிறது.
# கிழக்கு தாம்பரம்



**கிழக்கு தாம்பரம்** (**East Tambaram**) சென்னைக்கு அருகமைந்த செங்கல்பட்டு மாவட்டம், தாம்பரம் வட்டத்தில் அமைந்த தாம்பரம் கிழக்குப் பகுதியில் அமைந்துள்ளது. கிழக்கு தாம்பரத்தில் மாதம்பாக்கம் செம்பாக்கம் மற்றும் சேலையூர் பகுதிகள் உள்ளது. கிழக்கு தாம்பரத்தில் தாம்பரம் தொடருந்து நிலையம் மற்றும் சென்னை கிறித்துவக் கல்லூரி செயல்படுகிறது. இப்பகுதியில் கம்பர் தெரு, வியாசர் தெரு, பரத்துவாஜர் தெரு, காளமேகம் தெரு, மணிமேகலை தெரு, திருவள்ளுவர் தெரு, நம்மாழ்வார் தெரு, குலசேகர ஆழ்வார் தெரு, திருமங்கை ஆழ்வார் தெரு, பெரியாழ்வார் தெரு மற்றும் ஆண்டாள் தெரு உள்ளது.
# சேலையூர், தாம்பரம் வட்டம்



**சேலையூர்** (**Selaiyur**) தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த 20 வருவாய் கிராமங்களில் ஒன்றாகும்., சேலையூர் தாம்பரம்-வேளச்சேரி சாலையில் அமைந்துள்ளது. இது சென்னை மாநகரத்தின் சுற்றுப் பகுதிகளில் ஒன்றாகும். இதன் அருகமைந்த பகுதிகள் சிட்லப்பாக்கம், செம்பாக்கம், மேடவாக்கம் மற்றும் தாம்பரம் ஆகும். அருகமைந்த தொடருந்து நிலையம் தாம்பரம் தொடருந்து நிலையம் ஆகும். சென்னை விமான நிலையம் 9 கி.மீ. தொலைவில் உள்ளது. கிழக்கு தாம்பரம் பேருந்து நிலையம் 3 கி.மீ. தொலைவில் உள்ளது. இவ்வூரில் சேலையூர் அமிர்தகடேசுவரர் கோயில் மற்றும் **சேலையூர் ஏரி** உள்ளது.
# ஈழமுரசு

**ஈழமுரசு** (*Eelamurasu*) இலங்கையில் வெளிவந்த ஒரு தமிழ் மொழி செய்தித்தாள் ஆகும். 1984 மற்றும் 1987 ஆம் ஆண்டுகளுக்கு இடையில் இச்செய்தித்தாள் வெளியிடப்பட்டது. தமிழ் தேசியவாத முன்னோக்கையும் விடுதலைப் புலிகளுக்கு ஆதரவான நிலைப்பாட்டையும் ஊக்குவிப்பதற்காக அறியப்பட்டது.  

1977 ஆம் ஆண்டு நடைபெற்ற இலங்கை நாடாளுமன்றத் தேர்தலில் ஊர்காவற்றுறைத் தொகுதியில் ஐக்கிய தேசியக் கட்சி வேட்பாளராகப் போட்டியிட்ட யாழ்ப்பாணத்தைச் சேர்ந்த தொழிலதிபர் மயில் அமிர்தலிங்கம் அவர்களால் 1984 ஆம் ஆண்டு முதல் இதழ் வெளியிடப்பட்டது. 1986 ஆம் ஆண்டு இது விடுதலைப் புலிகளால் கையகப்படுத்தப்பட்டது. உரிமையாளரான அமிர்தலிங்கம் மற்றும் மூத்த செய்தியாளர் ஐ. சண்முகலிங்கம் ஆகியோரைக் கொலை செய்ததன் விளைவாக பத்திரிகையின் மூத்த ஊடகவியலாளர்கள் பலர் வெளிநாடுகளுக்குத் தப்பிச் சென்றனர்.  

1987 ஆம் ஆண்டில் இந்திய அமைதி காக்கும் படையால் இச்செய்தித்தாள் நிறுவனம் மூடப்பட்டது. இதன் அனைத்து நகல்களும் பறிமுதல் செய்யப்பட்டன. ஈழமுரசு பத்திரிகையாளர்கள் மற்றும் தொழிலாளர்கள் கைது செய்யப்பட்டனர். நிறுவனத்தின் அச்சு இயந்திரங்கள் முற்றிலுமாக அழிக்கப்பட்டன.
# ஈழநாடு (பத்திரிகை)


**ஈழநாடு** (*Eelanadu*) இலங்கையில் வெளியிடப்பட்ட ஒரு தமிழ் மொழிப் பத்திரிகையாகும். வாழைச்சேனை கிழக்கு காகித ஆலைக் கூட்டுத்தாபனத்தின் தலைவராக இருந்த யாழ்ப்பாணத்தைச் சேர்ந்த வர்த்தகர் கே.சி. தங்கராசாவால் 1959 ஆம் ஆண்டு இப்பத்திரிகை வெளியிடப்பட்டது. ஈழநாடு பத்திரிகையின் அலுவலகம் மற்றும் அச்சகங்கள் 1981 ஆம் ஆண்டு நடைபெற்ற கலவரத்தின் போது யாழ்ப்பாணப் பொது நூலகம் மற்றும் பூபாலசிங்கம் புத்தகக் கிடங்கு ஆகியவற்றுடன் சேர்த்து எரிக்கப்பட்டது. பல இடையீடுகளுக்கும், பாதிப்புகளுக்கும் நடுவே தொடர்ந்து வெளியிடப்பட்டு வந்து 1990களின் ஆரம்பத்தில் நிறுத்தப்பட்டது.  
## வரலாறு
அக்காலத்தில் இலங்கையில் வெளியிடப்பட்ட தமிழ்ப் பத்திரிகைகள் உட்பட்ட எல்லாப் பத்திரிகைகளும் இலங்கையின் தலைநகரமான கொழும்பிலிருந்தே வெளியிடப்பட்டன. இலங்கைத் தமிழரின் பண்பாட்டு மையமாகக் கருதப்பட்ட யாழ்ப்பாணத்திலிருந்து அவர்களின் குரலைப் பிரதிபலிக்கும் நோக்கத்துடன் பத்திரிகைகள் எதுவும் இல்லாத குறையைப் போக்க 1958 ஆம் ஆண்டில் யாழ்ப்பாணத்தில் "கலாநிலையம்" என்ற பதிப்பகத்தை கே. சி. தங்கராஜா (20.6.1907- 20.7.1987), கே.சி.சண்முகரத்தினம் ஆகிய இரு சகோதரர்கள் ஆரம்பித்தனர். 1959 பெப்ரவரியில் “ஈழநாடு” என்ற பெயரில் செய்திப் பத்திரிகையை ஆரம்பித்தனர். ஆரம்பத்தில் வாரம் இரு முறையாக வெளிவந்தது. 1961 முதல் நாளிதழாக வெளிவர ஆரம்பித்தது. கொழும்பு தவிர்ந்த இலங்கை நகரமொன்றிலிருந்து வெளிவந்த முதல் நாளிதழ் இதுவே. ஈழநாட்டின் பிரதம ஆசிரியர்களாக எஸ். எம். கோபாலரத்தினம், கே. பி. ஹரன் ஆகியோர் பணியாற்றினார்கள். ஈழநாடு ஞாயிறு வாரமலர் பதிப்பிற்கு ஆசிரியர்களாக சு. சபாரத்தினம், ம. பார்வதிநாதசிவம் ஆகியோர் இருந்தனர்.  

## தாக்குதல்கள்
1981 சூன் மாதத்தில் யாழ்ப்பாணப் பொது நூலகம் எரிக்கப்பட்ட போது ஈழநாடு அலுவலகமும் அதே கும்பலால் எரிக்கப்பட்டது. 1987 ஆம் ஆண்டில் இந்திய அமைதிப் படையினரால் தாக்கப்பட்டு பயன்படுத்த முடியாத அளவு சேமடைந்தது. 1988 பெப்ரவரியில் போராளிகளின் குண்டுத் தாக்குதலுக்கு இலக்கானது. ஒவ்வொரு தடவையும் சிறு இடைவெளியின் பின் மீண்டும் வெளிவந்தது. தொடர்ச்சியான பத்திரிகைச் செய்தித் தணிக்கைகள், அச்சுறுத்தல்கள், பொருளாதார நெருக்கடிகளை எதிர்கொண்ட நிலையில் 90களின் ஆரம்பத்தில் பத்திரிகை வெளிவருவது நிறுத்தப்பட்டது.  

## ஆண்டு நிறைவு மலர்
ஈழநாட்டின் 25வது ஆண்டு நிறைவுமலர் 1984 பெப்ரவரி 11 இல் 56 பக்கங்களுடன் பத்திரிகையின் அளவில் வெளியிடப்பட்டது. இம்மலரில் பத்திரிகையின் வரலாறு, பத்திரிகையாளர்களின் அனுபவக் கட்டுரைகள், மற்றும் பல கட்டுரைகள் வெளியிடப்பட்டன.
# கே. ஒய். வெங்கடேசு


**கே. ஒய். வெங்கடேசு** (*K. Y. Venkatesh*) என்பவர் இந்தியாவின் கர்நாடகா மாநிலம் பெங்களூருவைச் சேர்ந்த இந்திய பாரா-தடகள வீரர் மற்றும் குண்டு எறிதல் வீரர் ஆவார். வெங்கடேசு 4 அடி 2 அங்குல உயரத்துடன் எலும்பு வளர்ச்சிக் குறை நோயால் பாதிக்கப்பட்டுள்ளார். இவர் 1999ஆம் ஆண்டு ஆத்திரேலியாவில் நடந்த குண்டு எறிதலில் இந்தியாவுக்காகத் தனது முதல் தங்கத்தை வென்றார். 1994இல், ஜெர்மனியின் பெர்லினில் நடந்த முதலாவது பன்னாட்டு பாராலிம்பிக் குழு (ஐபிசி) உலக தடகள உலகபோட்டியில் இந்தியாவைப் பிரதிநிதித்துவப்படுத்தினார். இவரது திறமைகளை அங்கீகரிக்கும் வகையில் இந்திய அரசு, இவருக்கு 2021-ல் இந்தியாவின் குடிமக்களுக்கான நான்காவது உயரிய விருதான பத்மசிறீ விருதினை வழங்கியது.  

வெங்கடேசு லிம்கா சாதனைகள் புத்தகத்திலும்<nowiki/>இடம் பெற்றுள்ளார். 2005-ல் நான்காவது உலக குள்ளர் விளையாட்டுப் போட்டிகளில் பல்வேறு விளையாட்டு பிரிவுகளில் ஆறு பதக்கங்களை வென்று உலக சாதனை படைத்தார்.  

வெங்கடேசு எல். ஜி. உலக இறகுப்பந்தாட்டம் கோப்பை 2002-ல் வெள்ளிப் பதக்கத்தையும், 2004 திறந்த தடகள வாகையாளர் போட்டியில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களையும் வென்றார். 2004 சுவீடன் தடகள ஆட்டத்தில் ஒரு தங்கப் பதக்கம், இரண்டு வெள்ளிப் பதக்கங்கள் மற்றும் ஒரு வெண்கலப் பதக்கத்தையும் வென்றார்.  

2006-ல் ஐரோப்பிய திறந்த வாகையாளர் மட்டைப்பந்து போட்டியில் தங்கப் பதக்கத்தையும், கால்பந்து மற்றும் கூடைப்பந்து போட்டிகளில் வெள்ளிப் பதக்கங்களையும், இறகுப்பந்தாட்டப் போட்டியில் வெண்கலப் பதக்கத்தையும் வென்றார். மாற்றுத்திறனாளிகளுக்கான கர்நாடக பாரா-இறகுப்ந்தாட்ட சங்கத்தின் செயலாளராகவும் பணியாற்றியுள்ளார்.  

## சாதனைகள்
- 2012 எசுபானியத்தில் நடைபெற்ற பாரா-பூப்பந்தாட்டம் போட்டியில் வெண்கலப் பதக்கம் வென்றார்
- வட்டு எறிதலில் தங்கப் பதக்கம் மற்றும் ஈட்டி எறிதல், பூப்பந்தாட்டம் ஒற்றையர் மற்றும் 2009 உலக குள்ள விளையாட்டுப் போட்டிகளின் இரட்டையர் போட்டிகளில் வெண்கலப் பதக்கங்களை வென்றார்.
- 2008 ஆசிய பாராலிம்பிக் கோப்பையின் பூப்பந்தாட்ட ஒற்றையர் மற்றும் இரட்டையர் போட்டிகளில் வெண்கலம் மற்றும் தங்கப் பதக்கங்களை வென்றார்.
- மட்டைப்பந்து போட்டியில் தங்கப் பதக்கமும், கால்பந்து மற்றும் கூடைப்பந்து போட்டிகளில் வெள்ளிப் பதக்கமும், 2006 ஐரோப்பிய திறந்த வாகையாளர் பூப்பந்தாட்ட போட்டியில் வெண்கலப் பதக்கமும் வென்றார்.
- 2005 குள்ள ஒலிம்பிக்கில் வட்டு எறிதலில் தங்கப் பதக்கம் மற்றும் குண்டு எறிதல், கூடைப்பந்து மற்றும் பூப்பந்து போட்டிகளில் வெண்கலப் பதக்கம் வென்றார்.
- 2004 இசுரேல் திறந்த பூப்ப்பந்தாட்ட வாகையாளர் போட்டிகளில் வெள்ளிப் பதக்கம் வென்றார்
- 2004 தடகள போட்டிகளில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களை வென்றார்.
- 2004 சுவீடன் திறந்த தடகள போட்டியில் தங்கப் பதக்கம், 2 வெள்ளிப் பதக்கம் மற்றும் ஒரு வெண்கலப் பதக்கம் வென்றார்.
- 2002 எல்ஜி உலகக் கோப்பையின் பூப்பந்தாட்ட போட்டியில் இந்தியாவுக்காக வெள்ளிப் பதக்கம் வென்றார்
- 1999 தெற்கு குறுக்கு பல குறைபாடு வாகையாளர் போட்டியில் குண்டு எறிதல் போட்டியில் தங்கப் பதக்கம் வென்றார்.

## விருதுகள் மற்றும் அங்கீகாரம்
இந்திய அரசு இவருக்கு 2021ஆம் ஆண்டு இந்தியாவின் நான்காவது மிக உயர்ந்த குடிமக்களுக்கான விருதான பத்மசிறீ விருதை வழங்கியது.
# 2006 வாரணாசி குண்டுவெடிப்புகள்


யில் குண்டு வெடிப்புகள் நடந்த இடங்களின் வரைபடம்]]  

7 மார்ச் 2006 அன்று இந்தியாவின் உத்தரப் பிரதேசம் மாநிலத்தில் உள்ள இந்துக்களின் புனித தலமான வாரணாசியில் உள்ள அனுமார் கோயில் மற்றும் வாரணாசி கண்டோன்மெண்ட் இரயில் நிலையத்தில் பாகிஸ்தானிலிருந்து செயல்படும் லஷ்கர்-ஏ-தொய்பா பயங்கரவாத இயக்கத்தினர் நடத்திய தொடர் குண்டு வெடிப்புகளில் 28 இந்துக்கள் உயிரிழந்தனர் மற்றும் 101 பேர் படுகாயம் அடைந்தனர்.  
இந்த குண்டு வெடிப்புகளுக்கு லஷ்கர்-ஏ-தொய்பா பொறுப்பு ஏற்றது.  

## வழக்கும் தண்டனையும்
வாரணாசி தொடர் குண்டு வெடிப்புகளை விசாரித்த காவல் துறை, லஷ்கர்-ஏ-தொய்பா இயக்கத்தின் வங்காளதேசம் நாட்டின் *வலியுல்லா கானை* பிராயக்ராஜில் வைத்து கைது செய்து காசியாபாத் சிறப்பு நீதிமன்றத்தில் வழக்கு தொடுத்தனர். 7 சூன் 2022 அன்று நீதிமன்றம் வலியுல்லா கானுக்கு பல்வேறு குற்றப் பிரிவுகளில் மரண தண்டனை மற்றும் ஆயுள் தண்டனை விதித்து தீர்ப்பு வழங்கியது.
# வை. முத்துராஜா

**வை. முத்துராஜா** (*V. Muthuraja*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டையினைச் சார்ந்த முத்துராஜா மருத்துவர் ஆவார். இவர் சேலம் விநாயக மிசன் மருத்துவக் கல்லூரியில் 2001ஆம் ஆண்டு மருத்துவப் பட்டம் பெற்றார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் திராவிட முன்னேற்றக் கழகத்தின் (திமுக) வேட்பாளராகப் புதுக்கோட்டை மாவட்டம் புதுக்கோட்டை தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

## போட்டியிட்டத் தேர்தல்
| தேர்தல் | தொகுதி | கட்சி | முடிவு | வாக்குகள் % | இரண்டாமிடம் | கட்சி | வாக்கு % |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | புதுக்கோட்டை | திமுக | வெற்றி | 47.70 | வி. ஆர். கார்த்திக் தொண்டைமான் | அதிமுக | 40.47 | } |
# 2003 புல்வாமா படுகொலைகள்



**2003 புல்வாமா படுகொலைகள்** (*2003 Nadimarg massacre*) இந்தியாவின் ஜம்மு காஷ்மீர் மாநிலம், புல்வாமா மாவட்டத்திலுள்ள் *நதிமார்க்* கிராமத்தில் நுழைந்து, 23 மார்ச் 2003 அன்று லஷ்கர்-ஏ-தொய்பா எனும் இசுலாமிய பயங்கரவாதிகள் 24 இந்துக்களை சுட்டுக் கொன்றனர்.  

## பின்னணி
1990-ஆம் ஆண்டுகளில் இசுலாமிய பயங்கரவாதிகளின் தொடர் தாக்குதல்கள் காரணமாக ஜம்மு காஷ்மீரின் மண்ணின் மைந்தர்களான 3 இலட்சம் முதல் 6 இலட்சம் வரையிலான இந்து சமய காஷ்மீர பண்டிதர்கள் காஷ்மீரை விட்டு வெளியேறி இந்தியால் உள்நாட்டில் அகதிகள் ஆக்கப்பட்டனர்.  

## தாக்குதல்
லஷ்கர்-ஏ-தொய்பா பயங்கரவாதிகள் இராணுவத்தினர் போன்று உடை அணிந்து 23 மார்ச் 2003 அன்று இரவில் ஜம்மு காஷ்மீர் மாநிலத்தின் புல்வாமா மாவட்டத்தின் *நதிமார்க்* எனும் கிராமத்தில் நள்ளிரவில் நுழைந்து அங்கு வாழ்ந்த இந்து சமயத்தைச் சேர்ந்தவர்களை வீடுகளிலிருந்து இழுத்து வெளியேற்றி துப்பாக்கிச் சூடுகள் நடத்தினர்.பயங்கரவாதிகளின் துப்பாக்கிச் சூட்டில் 2 குழந்தைகள், 11 பெண்கள் உட்பட மொத்தம் 24 இந்துக்கள் கொல்லப்பட்டனர்.
# க. முத்துசாமி வல்லத்தரசு

**க. முத்துசாமி. வல்லத்தரசு** (*K. M. Vallatharasu* 12, சூன், 1901- 30, சூலை, ?) என்பவர் தமிழ்நாட்டின், புதுக்கோட்டையைச் சேர்ந்த இந்திய வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.  

## தொடக்க வாழ்க்கை
புதுக்கோட்டை மாவட்டத்தினைச் சார்ந்த இவர் புதுக்கோட்டை மாமன்னர் கல்லூரி, திருச்சிராப்பள்ளி புனித சூசையப்பர் கல்லூரி, திருவனந்தபுரம் அரசு சட்டக் கல்லூரி முதலியவற்றில் கல்லூரிக் கல்வியினை கற்று வழக்கறிஞராக ஆனார்.  

## அரசியல் ஈடுபாடு
அரசியலில் ஈடுபாடு கொண்டவராக வல்லத்தரசு இருந்தார். சீர்திருத்தவாதியான இவர் காதல், சாதிமறுப்பு, பெண்களின் மறுமணம், வைதீக சடங்குகள் அற்ற திருமணங்கள் முன்னின்று நடத்தினார். 1933 இல் ம. சிங்காரவேலர், ஈ. வெ. இராமசாமி, ப. ஜீவானந்தம் ஆகியோருடன் இணைந்து *ஈரோடு சமதர்மத் தட்டத்தை* இவர் உருவாக்கினார். பெரியாருடன் ஏற்பட்ட கருத்து வேறுபாட்டால் திருத்துறைப்பூண்டி சுயமரியாதை தாநாட்டிலிருந்து வெளியேறி பின்னர் மன்னார் குடியில் ஜீவாவுடன் இணைந்து *சுயமரியாதை சமதர்ம கட்சி*யைத் துவக்கினார். சிறையில் இருந்தபோது மூலதனம் நூலின் சாரத்தை தமிழில் முதன்முதலில் மொழிபெயர்த்தார். இவர் இந்திய விடுதலைப் போராட்டத்தில் ஈடுபாடு கொண்டவராக இருந்தார். 1942 இல் வெள்ளையனே வெளியேறு இயக்கத்தின்போது மக்களுடன் இணைந்து இராமநாதபுரம்-திருமயம் சிறையை தகர்த்து சின்ன அண்ணாமலையை விடுவித்தார். இதற்காக தஞ்சாவூர் வேலூர் சிறைகளில் இரண்டரை ஆண்டுகள் அடைக்கப்பட்டார். இந்திய விடுதலைக்குப் பிறகு புதுக்கோட்டை சமஸ்தானம் இந்தியாவுடன் இணைய வலியுறுத்தினார். இந்திய விடுதலைக்குப் பிறகு நடந்த முதல் மக்களவைத் தேர்தலில் இவருக்கு போட்டியிட காங்கிரசு கட்சியில் இடம் கொடுக்கப்படாததால் பிரஜா சோசலிச கட்சியின் சார்பில் குடிசைவீடு சின்னத்தில் போட்டியிட்டு வெற்றிபெற்றார். புதுக்கோட்டையை தனி மாவட்டமாக்கவேண்டும் என்று நாடாளுமன்றத்தில் வலியுறுத்தினார். மொழிவழி மாநிலங்களின் பிரிப்பு நடந்தபோது சென்னை மாநிலத்துக்கு தமிழ்நாடு என்ற பெயரை சூட்டவேண்டும் என்று நாடாளுமன்றத்தில் குரல் எழுப்பினார்.  

நேருவின் பெருந்தொழில் கொள்கைக்கு எதிராக காந்தி, ஜே. சி. குமரப்பா ஆகியோரின் பொருளாதாரக் கொள்கையை வலியுறுத்துபவரவாக இருந்தார்.  

## குடும்பம்
இவரின் மகன்களுக்கு கோவிந்தம்மாள், வீராயி எனப் பெண்பாற் பெயர்களை இட்டார். இவர்களுள் வீராயி, "நாவலர்" ந. மு. வேங்கடசாமி நாட்டாரின் பேர்த்தியைத் திருமணம் செய்தார். இச்செய்தியை திராவிட இயக்க எழுத்தாளர் க. திருநாவுக்கரசு பதிவுசெய்துள்ளார்.  

## வகித்த பதவிகள்
- புதுக்கோட்டை சமஸ்தான காங்கிரசு, புதுக்கோட்டை நகர காங்கிரசு கமிட்டி என இரண்டுக்கும் ஒரே நேரதில் தலைவராக இருந்தார்.
- புதுக்கோட்டை சட்டமன்றத்துக்கு குன்றாண்டார்கோவில், திருமயம் ஆகிய தொகுதிகளில் இருந்து மூன்றுமுறை தேர்ந்தெடுக்கப்பட்டார்.
- 1951ஆம் ஆண்டு முதல் புதுக்கோட்டை நாடாளுமன்றத் தொகுதி மக்களவை உறுப்பினராகவும் இருந்துள்ளார்.
# ஓல்கா குரிலென்கோ



**ஓல்கா கான்ஸ்டான்டினோவ்னா குரிலென்கோ** (பிறப்பு: 14 நவம்பர் 1979) என்பவர் உக்ரேனிய - பிரான்சு நாட்டு நடிகை மற்றும் வடிவழகி ஆவார். இவர் தனது 13 வயதில் வடிவழகியாக அறிமுகமானார், அதை தொடர்ந்து தனது 16 வயதில் வடிவழகி தொழிலைத் தொடர பிரான்சு நாட்டிற்கு சென்றார், மற்றும் 2005 இல் தனது நடிப்பு வாழ்க்கையைத் தொடங்கினார்.  

இவர் நடிப்பில் 2007 ஆம் ஆண்டு வெளியான ஹிட்மேன் என்ற படத்தில் நிகா போரோனினாவாக நடித்ததற்காக அவர் ஒரு நடிகையாக வெற்றியைக் கண்டார். பின்னர் ஜேம்ஸ் பாண்ட் திரைப்பட வரிசையில் 2008 ஆம் ஆண்டு வெளியான குவாண்டம் ஆஃப் சோலஸ் என்ற படத்திலும் டு தி ஒண்டெர் (2012), ஒபிலிவின் (2013), மொமெண்ட்டும் (2015), த ரூம் (2019) மற்றும் 2021 ஆம் ஆண்டு வெளியான மார்வெல் திரைப் பிரபஞ்சத் திரைப்படமான பிளாக் விடோவ் போன்ற பல திரைப்படங்களில் நடித்துள்ளார்.
# வேகினுலசு


***வேகினுலசு*** (*Vaginulus*) என்பது தரையில் வாழும், காற்றினைச் சுவாசிக்கும், ஓடில்லா நத்தை, நுரையீரல் உடைய வயிற்றுக்காலி பேரினம் ஆகும். இந்த மெல்லுடலிகள் வெரோனிசெலிடே குடும்பத்தினைச் சார்ந்தவையாகும்.  

## சிற்றினங்கள்
*வேகினுலசு* பேரினத்தில் உள்ள சிற்றினங்கள் பின்வருமாறு:  

- *வேகினுலசு* *புர்கெரி* <small>(சிம்ரோத், 1914)</small>
- *வேகினுலசு* *ரோடெரி <small>சென்சிசு</small>* <small>சுமித்,</small> 1876
- *வேகினுலசு* *சுலோனி* <small>(குவியர், 1817)</small>
- *வேகினுலசு* *டவுனைசி* <small>(பெருசாக், 1821)</small>

வேறுபெயர்கள்:  

- *வேகினுலசு ஆக்சிடென்ட்டாலிசு* (கைல்டிங், 1825) என்பதின் வேறுபெயர் *திப்லோசோலெனோடெசு ஆக்சிடென்ட்டாலிசு*
- *வேகினுலசு சினென்சிசு* <small>ஹூயுட், 1882</small> என்பது *இரத்யூசியா லியோனியா*வின் வேறுபெயர் <small>ஹூயுட்</small>, 1882
- *வேகினுலசு சுடுக்சுபெர்கி* <small>வெஸ்டர்லண்ட், 1883</small> *ஓன்சிசு இசுடக்சுபெர்கி*யின் வேறுபெயர் <small>(வெசுடர்லண்ட், 1883)</small>
# ரேகட அள்ளி


**ரேகட அள்ளி** (*Regadahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 301. இது ரேகடஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 972 வீடுகளும் 3,916 மக்களும் வாழ்கின்றனா். இதில் 1,992 ஆண்களும், 1,924 பெண்களும் ஆவா்.  

## ஊரில் உள்ள கோயில்கள்
- ரேகடஹள்ளி மாரியம்மன் கோயில்

## மேற்கோள்
# பான்புல்மோனாட்டா


**பான்புல்மோனாட்டா** *(Panpulmonata)* என்பது மெல்லுடலின் வகைப்பாட்டு உயிரினக் கிளை ஆகும். இதில் நத்தைகள் மற்றும் ஓடில்லா நத்தைகள் ஹெட்டிரோபிராங்கியாவின் யூதைநியூரா கிளை அடங்கியுள்ளது.  

பான்புல்மோனாட்டா என்பதை ஒரு உயிரினக்கிளையாக ஜார்கர் 2010 அக்டோபரில் தோற்றுவித்தார்.  

"புல்மோனாட்டா" என்ற பழைய பெயர் "காற்றினைச் சுவாசிக்கும்" வயிற்றுக்காலி குழுவைக் குறிக்கிறது. இந்த பொருள் நிச்சயமாக பான்புல்மோனாட்டு இனக்குழுக்களுக்கான அகோசிலிடியா, சாகோகுளோசா மற்றும் பிரமிலோயிடேக்கு பொருந்தாது. மேலும் பாரம்பரிய நுரையீரல் உடைய சைப்னாரியோடியே மற்றும் கைக்ரோபிலா காற்று நிரப்பப்பட்ட நுரையீரல் குறைபாடு உடையதாக உள்ளன. இருப்பினும், பான்புல்மோனாட்டா என்ற சொல் ஜார்கர் மற்றும் பலரால் 2010-ல் தேர்ந்தெடுத்தது. பான்புல்மோனாட்டா பின்வரும் வகைப்பாட்டுக் கிளைகளைக் கொண்டுள்ளது:  

- சிபோனாரியோடேயா
- சகோக்ளோசா
- கிளாசிடர்போய்டியா
- ஆம்பிபோலாய்டியா
- பைரமிடெல்லோடியா
- ஹைக்ரோபிலா
- அகோசிடையாசியா (அகோசிடியா)
- யூபுல்மோனாடா: இசுடைலோமட்டோபோரா, சிசுடெலோமட்டோபோரா, எலோபியோடியா, டினினோயிடே, திரிமசுகுளோயிடியே.

## கிளை வரைபடம்
இந்த கிளை வரைபடம், ஜார்கர் மற்றும் பலர் முன்மொழிந்தபடி, கெட்டோரோபிரான்சியாவில் உள்ள இன உறவுகளைக் காட்டுகிறது:
# பிரீத்தி சுதன்

**பிரீத்தி சுதன்** (**Preeti Sudan)** ஓர் இந்திய ஆட்சிப்பணி அதிகாரியாவார். 2017 ஆம் ஆண்டு அக்டோபர் மாதம் முதல் 2020 ஆம் ஆண்டு சூலை மாதம் வரை இந்திய சுகாதார செயலாளராகப் பணியாற்றி ஆட்சியதிகாரத்திலிருந்து ஓய்வுபெற்றார். கோவிட்-19 தொற்றுநோய் காலத்தில் இவர் முக்கிய மூலோபாயவாதியாக இருந்துள்ளார்.  

## ஆரம்ப வாழ்க்கை மற்றும் கல்வி
இலண்டன் பொருளாதாரப் பள்ளியில் பொருளாதாரம் மற்றும் சமூகக் கொள்கை மற்றும் திட்டமிடலில் சுதன் பட்டம் பெற்றுள்ளார். வாசிங்டனில் பொது நிதி நிர்வாகத்தில் பயிற்சி பெற்றார்.  

## தொழில்
1983 ஆம் ஆண்டு ஆந்திர ஆட்சிப்பணி தொகுதி அதிகாரியான சுதன் முன்னதாக உணவு மற்றும் பொது விநியோகத் துறை செயலாளராக இருந்தார். இதைத் தவிர, மத்திய மற்றும் மாநில அளவிலான பாதுகாப்பு அமைச்சகத்தின் இணைச் செயலாளராகவும், பேரிடர் மேலாண்மை மற்றும் சுற்றுலா தொடர்பான பதவிகளிலும் இவர் பணியாற்றியுள்ளார். இந்தியாவின் கீழ்மட்டத்தில் உள்ள 40% ஏழைகள் மற்றும் பாதிக்கப்படக்கூடிய மக்களுக்கு இரண்டாம் நிலை மற்றும் மூன்றாம் நிலைகளில் இலவச சுகாதார பாதுகாப்பு வழங்குவதை நோக்கமாகக் கொண்ட இந்திய அரசாங்கத்தின் தேசிய சுகாதாரக் கொள்கையின் திட்டமான ஆயுசுமான் பாரத் யோசனாவின் திட்டமிடல் மற்றும் செயல்படுத்தலில் சுதன் ஒரு முக்கிய செயல்பாட்டாளராக இருந்துள்ளார். உலக வங்கியில் ஓர் ஆலோசகராகவும் பணியாற்றியுள்ளார்.  

சுதன் 2020 ஆம் ஆண்டு முதல் தொற்றுநோய்க்கான தயார்நிலை மற்றும் பதிலளிப்புக்கான சுயாதீன குழுவின் உறுப்பினராகச் செயல்பட்டு வருகிறார். இக்குழு உலக சுகாதார அமைப்பும் பிற நாடுகளும் கோவிட் -19 தொற்றுநோயை எவ்வாறு கையாண்டன என்பதை ஆராயும் ஒரு சுயாதீன குழுவாகும். எலன் இயான்சன் சர்லீஃப்பும் எலன் கிளார்க்கும் இவருடன் இணை தலைவர்களாக செயல்பட்டு வருகின்றனர்.  

## மற்ற நடவடிக்கைகள்

- பிறந்த மற்றும் குழந்தை ஆரோக்கியத்திற்கான கூட்டு குழு உறுப்பினர்
# செம்பியானூர்


**செம்பியானூர்** (*Sembiyanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643542. இது பொம்மிடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 159 வீடுகளும் 600 மக்களும் வாழ்கின்றனா். இதில் 324 ஆண்களும், 276 பெண்களும் ஆவா்.  

## மேற்கோள்
# சிக்கம்பட்டி


**சிக்கம்பட்டி** (*Sikkampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 305. இது கோபிசெட்டிப்பாளையம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 55 வீடுகளும் 182 மக்களும் வாழ்கின்றனா். இதில் 91 ஆண்களும், 91 பெண்களும் ஆவா்.  

## மேற்கோள்
# சீசியம் ஓசோனைடு



**சீசியம் ஓசோனைடு** (*Caesium ozonide*) என்பது சீசியத்தின் ஆக்சிசன் மிகுதி சேர்மமாகும்.CsO <sub>3</sub> என்ற மூலக்கூற்று வாய்ப்பாட்டால் இது விவரிக்கப்படுகிறது. ஓசோனைடு என வகைப்படுத்தப்படும் இச்சேர்மத்தில் ஓசோனைடு எதிர்மின் அயனியும் (O <sub>3</sub> <sup>-</sup> ) சீசியம் நேர்மின் அயனியும் உள்ளன. சீசியம் சூப்பர் ஆக்சைடுடன் ஓசோனை வினைபுரியச் செய்வதன் மூலம் இதை உருவாக்கலாம்:  

:<chem>CsO2 + O3 -> CsO3 + O2</chem>  

இந்த சேர்மமானது காற்றில் உள்ள எந்த தண்ணீருடனும் வினை புரிந்து சீசியம் ஐதராக்சைடை உருவாக்குகிறது.  

:<chem>2 CsO3 + H2O -> 2CsOH + 5/2O2</chem>  

70 முதல் 100 பாகை செல்சியசு வெப்பநிலை வரை சூடுபடுத்தினால்&nbsp; சீசியம் ஓசோனைடு சீசியம் சூப்பர் ஆக்சைடாக (CsO <sub>2</sub> ) விரைவில் சிதைவடையும்.  

சுமார் 8 பாகை செல்சியசு வெப்பநிலையில் சீசியம் குளோரைடு படிக அமைப்பு வகையைச் சேர்ந்தது. குளோரைடு அயனிக்கு பதிலாக இங்கு ஓசோனைடு அயனி உள்ளது. குறைந்த வெப்பநிலையில், இப் படிக அமைப்பு P2/c இடக்குழுவைக் கொண்ட ருபிடியம் ஓசோனைடு (RbO <sub>3</sub> ) கட்டமைப்பு போன்ற ஒரு கட்டமைப்பிற்கு மாறுகிறது.
# அருவி (தொலைக்காட்சித் தொடர்)



**அருவி** என்பது சன் தொலைக்காட்சியில் அக்டோபர் 18, 2021 ஆம் ஆண்டு முதல் 11 மே 2024 வரை திங்கள் முதல் சனிக்கிழமை பிற்பகல் 2 மணிக்கு ஒளிபரப்பாகும் ஒரு குப்பை தொலைக்காட்சி நாடகத் தொடர் ஆகும். இது கன்னட மொழித் தொடரான 'கஸ்தூரி நிவாசா' என்ற தொடரின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும்.  

இந்த தொடரை சன் என்டர்டெயின்மெண்ட் மற்றும் ஸாக் ஸ்டூடியோஸ் போன்ற நிறுவனங்கள் இணைந்து தயாரிக்க, ஜோவிதா லிவிங்ஸ்டன், கார்த்திக் வாசு, அம்பிகா, ஈஸ்வர் ரகுநாதன், இலாவண்யா, கிருத்திகா லட்டு போன்ற பலர் நடிக்கின்றனர்.
# உருபீடியம் ஓசோனைடு


| ImageFile = File:Rubidiumozonid.png  
| ImageSize =  
| ImageAlt =  

| IUPACName =  
| OtherNames =  

| Section1 =  
| Section2 =  
:<chem>RbO2 + O3 -> RbO3 + O2</chem>  

இரண்டு வகையான படிக வடிவங்களில் உருபீடியம் ஓசோனைடு உருவாகிறது. குறைந்த வெப்பநிலையில் α-RbO<sub>3</sub> (P2<sub>1</sub> இடக்குழு) மற்றும் β-RbO<sub>3</sub> (இடக்குழு P2<sub>1</sub>/c) என்ற இரண்டு மாற்றியன்கள் உருவாகின்றன. விரிவான கட்டமைப்பு பகுப்பாய்வுகள், சுற்றியுள்ள உருபீடியம் அணுக்களில் இருந்து ஓசோனைடு எதிர்மின் அயனிகள் குறிப்பிடத்தக்க அளவில் மையமாக இருப்பதாகத் தெரிவிக்கின்றன.  

ஓசோனைடு அயனி காந்தத் தன்மை கொண்டது என்பதால், உருபீடியம் ஓசோனைடின் எலக்ட்ரான் பாரா காந்த அதிர்வு அளவீடுகள் ஓசோனைடு எதிர்மின் அயனியின் அகச்சிவப்பு கதிர்வீச்சின் அளவுகளைத் (ஜி-மதிப்பு) தீர்மானிக்கின்றன.
# வாலிகண்டபுரம்



**வாலிகண்டபுரம்**, தமிழ்நாட்டின் பெரம்பலூர் மாவட்டம், வேப்பந்தட்டை வட்டம், வேப்பந்தட்டை ஊராட்சி ஒன்றியம், வாலிகண்டபுரம் ஊராட்சியில் அமைந்த சிற்றூர் ஆகும். இவ்வூரில் கோனேரி ஆறு பாய்கிறது. இவ்வூரில் வாலீஸ்வரர் கோயில், திரௌபதியம்மன் கோயில் மற்றும் பெரியக்கா கோயில்கள் உள்ளது. இவ்வூர் பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டது.  

## கோயில்கள்
- வாலிகண்டபுரம் வாலீசுவரர் கோயில்
- வாலிகண்டபுரம் திரௌபதியம்மன் கோயில்
- வாலிகண்டபுரம் பெரியக்கா கோயில்
# ரே வின்ஸ்டோன்



**ரேமண்ட் ஆண்ட்ரூ வின்ஸ்டோன்** (பிறப்பு: 19 பெப்ரவரி 1957) என்பவர் இங்கிலாந்து நாட்டு நடிகர் ஆவார். இவர் மார்ட்டின் ஸ்கோர்செசி மற்றும் ஸ்டீவன் ஸ்பில்பேர்க் உட்பட பல முக்கிய இயக்குனர்களுடன் பணிபுரிந்து தனது சிறந்த நடிப்புத் திறம் மூலம் மிகவும் பிரபலமானவர்.  

இவர் 1976 ஆம் ஆண்டு முதல் லண்டன் பேவுல்ஃப் (2007), பவுல்வர்டு (2010), ஹியூகோ (2011), நோவா (2014), பாயிண்ட் பிரேக் (2015), பிளாக் விடோவ் (2021) போன்ற பல திரைப்படங்களில் வெவ்வேறு கதாபாத்திரைகளில் நடித்துள்ளார்.
# கொண்டை மீன்கொத்தி


**கொண்டை மீன்கொத்தி** (*Crested kingfisher*) (*மெகாசெரில் இலுகுப்ரிசு*) என்பது மிகப் பெரிய மீன்கொத்தி ஆகும். இது தெற்கு ஆசியாவின் சில பகுதிகளைப் பூர்வீகமாகக் கொண்டது. இது இந்தியத் துணைக்கண்டத்திலிருந்து கிழக்கு நோக்கி யப்பான் வரை காணப்படுகிறது. இது மற்ற மூன்று *மெகாசெரில்* சிற்றின குழுவினை உருவாக்குகிறது.  

## வகைபாட்டியல்
1834ஆம் ஆண்டில் இடச்சு விலங்கியல் நிபுணர் கோயன்ராட் ஜேக்கப் தெம்மினிக்*, அல்சிடோ இலுகுப்ரிசு* என இருசொற் பெயரீட்டு அழைத்தார். ஆனால் தற்போதைய பேரினப் பெயரான *பெகாசிரில்* செருமனியினைச் சார்ந்த இயற்கையாளர் ஜோஹன் ஜேகப்பு காபுவால் 1848ஆம் ஆண்டில் வழங்கப்பட்டது.*மெகாசெரில்* என்பது பண்டைக் கிரேக்க *மெகாஸ்*, "பெரிய" என்ற பொருளுடன் தற்போதைய *செரில்* பேரினத்துடனும், *லுகுப்ரிசு* எனும் இலத்தீன் சொல்லானது "துக்ககரமானது" பொருளுடனும் கூடியது.  

இந்த சிற்றினத்தின் கீழ் நான்கு துணை சிற்றினங்கள் உள்ளன:  

- *மெ. இலு. கான்டினென்டலிசு* <small>(ஹார்டர்ட், 1900)</small> - இமயமலை, ஆப்கானித்தானிலிருந்து பூட்டான் வரை
- *மெ. இலு.* *கட்டுலேட்டா* <small>(இசுடெஜென்ஜர், 1892)</small> - வியட்நாம், சீனா மற்றும் வடகொரியா, பூட்டான்
- *மெ. இலு.* *பாலிடா* <small>(மோமியாமா, 1927)</small> - வடக்கு ஜப்பான் (ஹொக்கைடோ), தெற்கு கூரில் தீவுகள்
- *மெ. இலு.* *லுகுப்ரிசு* <small>(தெம்மின்க், 1834)</small> - மத்திய மற்றும் தெற்கு யப்பான் (ஒன்சூ, சிகொக்கு, கியூஷூ)

## விளக்கம்
கொண்டை மீன்கொத்தி 41 முதல் 43 செ.மீ. நீள உடலுடன், கருப்பு மற்றும் வெள்ளை நிறத்துடன் கொண்டையுடன் கூடியது. இது சமமாக வால் இறக்கைகளையுடையது. புருவமின்றி புள்ளிகள் கொண்ட மார்பகத்தைக் கொண்டுள்ளது. சில நேரங்களில் ரூபசுடன் தவறாக இனம் காணப்படுகிறது.  
மேற்கு சிக்கிமில் உள்ள தாராப் கிராமத்தில்]]  

## வரம்பும் வாழிடமும்
, இமயமலைத் தொடர், உத்தரகண்ட், இந்தியா]]  
இது இமயமலை, வட இந்தியாவில் இமயமலை அடிவாரம், வங்காளதேசம், வடக்கு இந்தோசீனா, தென்கிழக்காசியா மற்றும் யப்பானில் வசிக்கிறது. இந்த பறவை முக்கியமாக மலை ஆறுகள் மற்றும் மலைகளின் அடிவாரத்தில் உள்ள பெரிய ஆறுகளில் காணப்படுகிறது.  

## நடத்தை
### இனப்பெருக்கம்
இது கூடுகளைக் காட்டில் செங்குத்து கரையில் துளை தோண்டி அமைக்கின்றது. இந்த கரையானது நீரோடை அல்லது பள்ளத்தாக்கில் இருக்கலாம் அல்லது நீர் நிலைகளிலிருந்து 1.5 கிமீ (0.93 மை) தொலைவில் இருக்கலாம். இந்த மீன்கொத்திகள் தங்கள் கால்கள் மற்றும் அலகுகளைப் பயன்படுத்திக் குழி தோண்டுகின்றன. இது 10–15 செ. மீ. (3.9–5.9 அங்குலம்) அகலம் மற்றும் 2–3 மீ (6 அடி 7 அங்குலம்–9 அடி 10 அங்குலம்) நீளம் வரை இருக்கும். பெண் மீன்கொத்தி 4 முதல் 7 முட்டைகள் வரை இடுகின்றன. குஞ்சுகளுக்கு சுமார் 40 நாட்கள் வரை இரண்டு பெற்றோர்களாலும் உணவளிக்கப்படுகிறது.  

## நிலை
வடகிழக்கு சீனாவில் இப்பறவையின் எண்ணிக்கையில் சரிவு வாழிட அழிப்பினால் ஏற்பட்டுள்ளது.
# பிர்சா கல்லூரி, குந்தி


**பிர்சா கல்லூரி, குந்தி** (*Birsa College, Khunti*)என்பது இந்தியாவின் சார்க்கண்டு மாநிலத்தில் உள்ள குந்தியில் அமைந்துள்ள ஒரு கல்லூரி ஆகும். இது ராஞ்சி பல்கலைக்கழக உறுப்புக் கல்லூரி ஆகும்.  

## வரலாறு
1961ஆம் ஆண்டு பரோபகாரிகளின் குழுவால் நிறுவப்பட்ட இக்கல்லூரிக்கு பிர்சா முண்டா பெயரிடப்பட்டது. பின்னர் இது 1977-ல் ராஞ்சி பல்கலைக்கழக உறுப்புக் கல்லூரியாக மாறியது.  

## வளாகம்
இந்த கல்லூரி பரப்பில் நிர்வாக கட்டிடம், கலைப் பாடக் கட்டிடம், அறிவியல் பாடக் கட்டிடம், பொதுவான அறை, நூலகம், ஆண்கள் விடுதி, பெண்கள் விடுதி மற்றும் விளையாட்டு வசதிகள், மட்டைப்பந்து, கால்பந்து, கைப்பந்து, துடுப்பாட்ட மைதானம் முதலிய வசதிகளுடன் அமைந்துள்ளது.
# சில் சீனா


மலைப்பகுதியில் பேரரசர் அசோகரின் காந்தார இருமொழிக் கல்வெட்டு கண்டுபிடிக்கப்பட்டதற்காக சில் செனா நன்கு அறியப்படுகிறது. இது இன்னும் மலைப்பகுதியின் திறந்தவெளி வளாகத்தில் அமைந்துள்ளது. சில் செனாவில் உள்ள இந்த கல்வெட்டானது கிமு 3 ஆம் நூற்றாண்டில் இப்பகுதியின் அருகில் கிரேக்க மக்கள் இருந்ததை உறுதிப்படுத்த உதவியது. அத்துடன் வடமேற்கு இந்திய துணைக்கண்டத்தின் மீது அசோகரின் கட்டுப்பாட்டை உறுதிப்படுத்தவும் உதவியது. அதனால் காந்தாரம் மற்றும் அதன் பகுதியான அரக்கோசி போனவற்றில் அசோகரின் ஆட்சிப்பரப்பில் இணைத்ததாகக் கருதப்படுகிறது.  

சில் சினாவில் பின்னர் பேரரசர் பாபரின் (1526-1530) வெற்றிகளைப் பற்றிய பல கல்வெட்டுகள் செதுக்கப்பட்டன. இவை அவரின் மகன் உமாயூனால் செதுக்கப்பட்டன.
# பொட்டாசியம் ஓசோனைடு


**பொட்டாசியம் ஓசோனைடு** (*Potassium ozonide*) KO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். ஆக்சிசன் மிகுதியாக உள்ள பொட்டாசியம் சேர்மமாக காணப்படும் இதில் பொட்டாசியம் நேர்மின் அயனியும் ஓசோனைடு எதிர்மின் அயனியும் சேர்ந்து இச்சேர்மத்தை உருவாக்கியுள்ளன. நீர்ம அமோனியாவில் பொட்டாசியம் ஓசோனைடு கரைகிறது. முனைவாக்கப்பட்ட ஒளியில் இச்சேர்மம் பல்திசை வண்ணப்படிகப் பண்பை வெளிப்படுத்துகிறது.  

பொட்டாசியம் ஓசோனைடு சேர்மமானது 3.0 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு மின்காப்பி என்று கலப்பின செயல்பாட்டுக் கணக்கீடுகள் தெரிவிக்கின்றன. மேலும் இது கியூரி-வெயிசு விதியிலிருந்து புறப்படும் காந்த நடத்தையைக் கொண்டதாகும்.  

## தயாரிப்பு
பொட்டாசியம் ஐதராக்சைடுடன் ஓசோனைச் சேர்த்துவினைபுரியச் செய்தால் பொட்டாசியம் ஓசோனைடைத் தயாரிக்க முடியும். ஆனால் விளைபொருள் மிகக்குறைவான அளவிலேயே கிடைக்கும். அதிலும் குறிப்பாக 5-10 சதவீத உற்பத்திக்கே வாய்ப்பு உள்ளது.  

:6KOH + 4O<sub>3</sub> -> 4KO<sub>3</sub> + 2KOH (H<sub>2</sub>O) + O<sub>2</sub>  

## பண்புகள்
பொட்டாசியம் ஓசோனைடு சிற்றுறுதி நிலைத்தன்மை கொண்ட சேர்மமாகும். வளிமண்டலத்தில் ஏதேனும் நீர் துகள்கள் காணப்பட்டாலும் இது பொட்டாசியம் சூப்பர் ஆக்சைடாகவும் ஆக்சிசனாகவும் சிதைவடைகிறது. மிக உலர்ந்த வறண்ட வளிமண்டல சூழலில் கிட்டத்தட்ட சுழியம் பாகை செல்சியசு வெப்பநிலையில் இதை நீண்டகாலம் சேமிக்க இயலும்.  

:KO<sub>3</sub> -> KO<sub>2</sub> + 1/2 O<sub>2</sub>
# கல்சி, டேராடூன்


**கல்சி** (*Khalsi, Dehradun*) என்பது உத்தரகண்ட் மாநிலத்தின், டேராடூன் மாவட்டத்தில் உள்ள ஒரு நகரமாகும். இந்த நகரானது பேரரசர் அசோகரின் முக்கிய கல்வெட்டுக் குழுவான கல்சியின் பாறைக் கல்வெட்டுகளுக்காக அறியப்படுகிறது. கல்சி பாறையில் 1 முதல் 14 வரையிலான முக்கிய கல்வெட்டு ஆணைகள் உள்ளன.  

13 ஆம் எண் கொண்ட அசோகரின் கல்சி பாறைக் கலவெட்டானது, கிரேக்க மன்னர்களான அந்தியோகஸ், தலமி, ஆன்டிகோனஸ், மாகாஸ் இரண்டாம் அலெக்சாந்தர் ஆகியோரை அவரது போதனைகளைப் பெற்றவர்கள் என்று குறிப்பிடுகிறது.
# மகாமாத்திரா

பிராமி எழுத்து.]]  
.]]  
**மகாமாத்திரா** (*Mahamatra*, "உயர் பதவியில் உள்ள அதிகாரி" என்று பொருள்படும்) என்பது பேரரசர் அசோகரால் (கி. மு. 269-233 ஆட்சியில்) உருவாக்கப்பட்ட ஒழுக்கத்திற்கு பொறுப்பான ஒரு அரசு பதவி ஆகும். இவரின் முழுப் பெயர் தர்மமகாமத்திரா "தர்மத்தின் ஆய்வாளர்" என்பதாகும். இவர்கள் வெளிப்படையாக நிர்வாகம் மற்றும் நீதியின் பல்வேறு அம்சங்களைப் பொறுப்பேற்ற மூத்த அதிகாரிகள் பிரிவினராக இருந்தனர்.  

பாறைகளிலும், தூண்களிலும் பொறிக்கப்பட்ட அசோகரின் பல ஆணைகளில் மகாமாத்திராக்கள் குறிப்பிடப்பட்டுள்ளனர். இவர்கள் அசோகரின் அரசாங்கத்தின் முக்கிய அங்கமாக இருந்ததாகத் தெரிகிறது. மகாமாத்திராக்களின் வேலை தர்மத்தைப் பிரசாரம் செய்வதும் காப்பாற்றுவதும் மக்களுக்கு உபகாரம் செய்வதும் தான தர்மங்களை நடத்தி வைப்பதுமே. இவ்வதிகாரிகளுக்குத் தனிப் பிரதேசம் கொடுக்கப்படவில்லையென்று தோன்றுகிறது. எப்போதும் பிரயாணஞ் செய்து, ஸர்வ வியாபகமாயிருந்து, எல்லோருக்கும் நன்மைகளைச் செய்து, அனாதைகளுக்கு அன்னவஸ்திரங்கள் அளித்துக் காப்பாற்றி காட்டுஜாதியாருக்கும் குறவரைப் போல அலைந்து திரிந்து வாழ்கின்ற ஜனங்களுக்கும் தர்மத்தைப் போதித்து வர வேண்டுவதே தர்மமகாமாத்திரரின் அலுவல் என்று கூறப்படுகிறது.
# கேப்ரியல் பெரிஸ்டைன்



**லூயிஸ் கேப்ரியல் பெரிஸ்டைன்** (பிறப்பு: 9 மே 1955) என்பவர் மெக்சிக்கோ நாட்டு ஒளிப்பதிவாளர், தயாரிப்பாளர் மற்றும் தொலைக்காட்சி இயக்குநர் ஆவார். இவர் பிளேடு 2 (2002), பிளேடு 3 (2004), இன்விசிபிள் (2007), ஸ்ட்ரீட் கிங்ஸ் (2008), ஏஜென்ட் கார்ட்டர் (2015), பிளாக் விடோவ் (2021) போன்ற பல திரைப்படங்களில் பணியாற்றியதன் மூலம் அறியப்படும் நபர் ஆனார்.  

இவர் கில்லெர்மோ டெல் டோரோ, டெரெக் ஜார்மன், டேவிட் மாமெட் மற்றும் டேவிட் ஆயர் போன்ற திரைப்படத் தயாரிப்பாளர்களுடன் ஒளிப்பதிவாளராக பணிபுரிந்துள்ளார். அத்துடன் அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் பிரித்தானிய அகாடமி ஆஃப் பிலிம் அண்ட் டெலிவிஷன் ஆர்ட்ஸ் ஆகிய இரண்டிலும் உறுப்பினராகவும் உள்ளார்.
# வனப் பாதுகாப்புத் துறை (இலங்கை)

**வனப் பாதுகாப்புத் துறை (Department of Forest Conservation)** இலங்கையில் வனத்துறைக்கு பொறுப்பான ஒரு அமைச்சகம் அல்லாத அரசு துறை ஆகும். இலங்கையின் காடுகளைப் பாதுகாப்பதும் விரிவுபடுத்துவதும் இத்துறையின் நோக்கமாகும். பொது வனப் பாதுகாப்பாளர் வனப் பாதுகாப்புத் துறையின் தலைவர் ஆவார். இலங்கையின் சுற்றுச்சூழல் மற்றும் இயற்கை வள அமைச்சகத்தின் கீழ் இத்துறை வருகிறது.  

பாதுகாக்கப்பட்ட வனப் பகுதிகளில் சட்ட விரோதமாக வேட்டையாடுதல் மற்றும் மரம் வெட்டுதல் ஆகிய செயல்களைத் தடுப்பதற்கு காவல் துறைக்கு மட்டுப்படுத்தப்பட்ட அதிகாரம் கொடுக்கப்பட்டுள்ளது. சந்தேக நபர்களை கைது செய்யும் அதிகாரம் இவர்களுக்கு வழங்கப்பட்டுள்ளது.  

## காடுகள்
வனப் பாதுகாப்புத் துறையால் நிர்வகிக்கப்படும் சில காடுகள்:  
- ஊருலு மேன் மற்றும் உயிர்க்கோளக் காப்பகம், 1977
- சிங்கராசா மனிதன் மற்றும் உயிர்க்கோளக் காப்பகம், 1978
- கன்னெலிய-தெடியகல-நாகியதெனிய (கே.டி.என்), 2004
# ராஞ்சி மகளிர் கல்லூரி


**ராஞ்சி மகளிர் கல்லூரி** (*Ranchi Women's College*) என்பது 1949-ல் சார்க்கண்டு மாநிலத்தில் நிறுவப்பட்டது. இது இந்தியாவின் சார்கண்டு மாநிலத்தில் உள்ள பழமையான பெண்கள் கல்லூரிகளில் ஒன்றாகும். இது கலை, வணிகம் மற்றும் அறிவியல் ஆகியவற்றில் இளங்கலை மற்றும் முதுகலை படிப்புகளை வழங்குகிறது. இது ராஞ்சி பல்கலைக்கழகத்துடன் இணைக்கப்பட்டுள்ளது.  

## அமைவிடம்
இக்கல்லூரி சார்கண்டு மாநிலத்தில் உள்ள ராஞ்சி நகரின் மையப்பகுதியில் அமைந்துள்ளது.  

## துறைகள்
### அறிவியல்
- வேதியியல்
- இயற்பியல்
- கணிதம்
- தாவரவியல்
- விலங்கியல்
- உயிரி தொழில்நுட்பவியல்

### சமூக அறிவியல்
- மனையியல்
- பொருளாதாரம்
- நிலவியல்
- உளவியல்
- வரலாறு
- அரசியல் அறிவியல்
- சமூகவியல்
- வர்த்தகம்

### மானுடவியல்
- இந்தி
- பெங்காலி
- ஆங்கிலம்
- நாக்புரி
- உருது
- சமசுகிருதம்
- தத்துவம்
- பழங்குடி மற்றும் பிராந்திய மொழி
# இராம் இலக்கன் சிங் யாதவ் கல்லூரி


**இராம் இலக்கன் சிங் யாதவ் கல்லூரி** (*Ram Lakhan Singh Yadav College*) என்பது சார்க்கண்டில் அமைந்துள்ள பழமையான கல்லூரி ஆகும்.  

## வரலாறு
இராம் இலக்கன் சிங் யாதவ் கல்லூரியானது 1972-ல் இந்திய மாநிலம் சார்க்கண்டு ராஞ்சியில் நிறுவப்பட்ட பழமையான கல்லூரியாகும். இங்குக் கலை, வணிகம் மற்றும் அறிவியல் பாடங்களில் இளங்கலை கல்வி பயிற்றுவிக்கப்படுகிறது. இக்கல்லூரி ராஞ்சி பல்கலைக்கழகத்துடன் இணைக்கப்பட்டுள்ளது.  

## துறைகள்
### அறிவியல்
- வேதியியல்
- இயற்பியல்
- கணிதம்
- தாவரவியல்
- விலங்கியல்
### கலை மற்றும் வணிகம்
- இந்தி
- ஆங்கிலம்
- வரலாறு
- அரசியல் அறிவியல்
- மெய்யியல்
- மானுடவியல்
- பொருளியல்
- வணிகவியல்
- உளவியல்
# கிளாங்கா


***கிளாங்கா*** (*Clanga*) என்பது புள்ளி கழுகுப் பேரினங்களுள் ஒன்றாகும். இந்த பேரினத்தின் பெயரானது பண்டைக் கிரேக்கச் சொல்லான கிளாங்கோசு, "கழுகு" என்பதிலிருந்து வந்தது.  

## சிற்றினங்கள்

| காப்பு நிலை | போக்கு | எண்ணிக்கை |  |
| --- | --- | --- | --- |
| பெரும் புள்ளி பாறு | *கிளாங்கா கிளாங்கா*
பாலாசு, 1811) | அழிவாய்ப்பு இனம் | 3,300 - 8,800 |
| சிறு புள்ளி பாறு | *கிளாங்கா போமாரினா*
பிரிஹிம், 1831 | தீவாய்ப்புக் கவலை குறைந்த இனம் | 40,000 - 60,000 |
| இந்திய புள்ளி பாறு | *கிளாங்கா கேசுடேட்டா*
(லெசன், 1834) | அழிவாய்ப்பு இனம் | 2,500 - 9,999 |
# பி. வெங்கட் ரங்கன்


**பி. வெங்கட் ரங்கன்** (*P. Venkat Rangan*) ஒரு இந்திய கணினி விஞ்ஞானி ஆவார். இவர் அமிர்தா பல்கலைக்கழகத்தின் தற்போதைய துணை வேந்தராக உள்ளார். பல்லூடக(*Multimedia*) அமைப்புகளில் ஆராய்ச்சியின் முன்னோடியான அவர், சான் டியாகோவின் கலிபோர்னியா பல்கலைக்கழகத்தில் பல்லூடகம் ஆய்வகத்தின் நிறுவனர் மற்றும் இயக்குநராக இருந்தார், அங்கு அவர் கணினி அறிவியல் மற்றும் பொறியியல் பேராசிரியராகப் பணியாற்றினார். 33 வயதிற்குள், சான் டியாகோவின் கலிபோர்னியா பல்கலைக்கழகத்தில் இளைய முழுப் பேராசிரியர்களில் ஒருவராக இருந்தார்.  

டாக்டர் ரங்கன் அவர்கள், பல்லூடக ஆய்வகம் மற்றும் இணையம் மற்றும் கம்பியில்லா வலையமைப்புக்கள்(*Wireless networks*) (*Wi-fi*) ஆராய்ச்சியை நிறுவி இயக்கினார், கலிபோர்னியா, சான் டியாகோ பல்கலைக்கழகத்தில் (யுசிஎஸ்டி) அவர் 16 ஆண்டுகள் கணினியிய பொறியியல் பேராசிரியராகப் பணியாற்றினார். அவர் மல்டிமீடியா சிஸ்டம்ஸ் மற்றும் இன்டர்நெட் ஈ காமர்ஸ் ஆராய்ச்சியில் சர்வதேச அளவில் அங்கீகரிக்கப்பட்ட முன்னோடி ஆவார். 1996 ஆம் ஆண்டில், டாக்டர் ரங்கன் கலிபோர்னியா பல்கலைக்கழகத்தில் முழுப் பேராசிரியர் பதவியைப் பெற்ற இளைய ஆசிரிய உறுப்பினர்களில் ஒருவரானார் - அவரது Ph.Dக்கு 7 ஆண்டுகளுக்குப் பிறகு. இருந்து U.C. 1989 இல் பெர்க்லி. டாக்டர் ரங்கன் சர்வதேச (முக்கியமாக IEEE மற்றும் ACM) ஜர்னல்கள் மற்றும் மாநாடுகளில் 75 க்கும் மேற்பட்ட வெளியீடுகளைக் கொண்டுள்ளார், மேலும் 20 க்கும் மேற்பட்ட US காப்புரிமைகளையும் பெற்றுள்ளார்.  

டாக்டர் ரங்கன் அவர்கள், யோட்லீ(*Yodlee Inc*) என்ற நிறுவனத்தை நிறுவி அதன் தலைமை நிர்வாக அதிகாரியாகவும் பணியாற்றினார், அதற்காக 2000 ஆம் ஆண்டில், அமெரிக்காவின் ஜனாதிபதியால் 25 சிறந்த தொழில்முனைவோர்களில் ஒருவராகத் தேர்ந்தெடுக்கப்பட்டார் மற்றும் ஜூலை 2000 இன் இணைய உலக இதழ்(Internet World Magazine) முன்பக்கத்தில் இடம்பெற்றார்.  

வெங்கட் ரங்கன் 1984 இல் இந்திய தொழில்நுட்பக் கழகத்தின் இந்தியக் குடியரசுத் தலைவரின் தங்கப் பதக்கத்தைப் பெற்றுள்ளார். Ph.D ஆக கலிபோர்னியா பல்கலைக்கழகம், பெர்க்லிக்கு செல்வதற்கு முன், கணினி அறிவியல் அறிஞராக அவர் கார்னெல் பல்கலைக்கழகத்தில் ஒரு வருடம் கழித்தார். பெர்க்லியில் பட்டதாரி படிப்புக்கான தகுதித் தேர்வுகளில் அவர் முதல் தரவரிசையைப் பெற்றார். 1988 இல், அவரது Ph.D. பெர்க்லியில் உள்ள கலிபோர்னியா பல்கலைக்கழகத்தில் ஆய்வறிக்கை IBM ஆல் இந்த ஆண்டின் சிறந்த Ph.D என மதிப்பிடப்பட்டது.  

வெங்கட் ரங்கன் பல்லூடகம் அமைப்புகளில் ஆராய்ச்சியின் முன்னோடியாக ACM ஆல் அடையாளம் காணப்பட்டார், மேலும் "மல்டிமீடியாவில்(பல்லூடகம்) ஆராய்ச்சிக்கான முதன்மை மையங்களில் ஒன்றை நிறுவியதற்காக, அவர் உலகளாவிய தாக்கத்துடன் கூடிய அடிப்படை நுட்பங்களைக் கண்டுபிடித்தவர்".  

## விருதுகள்
அவரது வாழ்க்கையில், டாக்டர் ரங்கன் பல மதிப்புமிக்க விருதுகளை வென்றுள்ளார். அவற்றில் சில:  

- Fellow of கணிமைப் பொறிகளுக்கான சங்கம் (Association for Computing Machinery) (1998)
- NSF தேசிய இளம் புலனாய்வாளர் விருது (1993)
- என்சிஆர் கார்ப்பரேஷன் ஆராய்ச்சி கண்டுபிடிப்பு விருது (1991)
- இந்திய ஜனாதிபதி தங்கப் பதக்கம் (1984)

## ஆராய்ச்சி ஆர்வங்கள்

- இணையத்தில் டிஜிட்டல் வீடியோ மற்றும் ஆடியோ: வீடியோ விநியோகம் மற்றும் டெலிவரி, மல்டிமீடியா ஆன்-டிமாண்ட் சர்வர்கள், மீடியா ஒத்திசைவு, மல்டிமீடியா சாதனங்களை பிளக் மற்றும் ப்ளே
- உயர் அலைவரிசை வயர்லெஸ் லோக்கல் ஏரியா நெட்வொர்க்
- வீட்டு வயர்லெஸ் நெட்வொர்க்குகளுக்கான செயலில் உள்ள நுழைவாயில்கள்
- மொபைல் நெட்வொர்க்குகளில் இருப்பிடத்தைக் கண்டறிதல்
- இணையத்தில் உள்ளடக்க ஒருங்கிணைப்பு மற்றும் தனிப்பட்ட பரிவர்த்தனை முகவர்கள்
- தொழில்நுட்ப தொழில்முனைவு
# சுவாமி நாராயண் அக்சர்தாம் (காந்திநகர்)


**சுவாமி நாராயண் அக்சர்தாம்** (**Swaminarayan Akshardham**) இந்தியாவின் குஜராத் மாநிலம், காந்திநகர் மாவட்டம், காந்திநகரில் சுவாமி நாராயணுக்கு 2 நவம்பர் 1992 அன்று அர்ப்பணிக்கப்பட்ட இந்துக் கோவில் ஆகும்.சுவாமி நாராயண் அக்சர்தாம் கோயில் வளாகம் 23 ஏக்கர் பரப்பளவில், 6,000 மெட்ரிக் டன் இளஞ்சிவப்பு மணற்கற்களால் கட்டப்பட்டது.  

இக்கோயில் வளாகம் 108 அடி உயரம், 131 அடி அகலம், 240 அடி நீளம், 97 அழகிய தூண்கள், 17 குவிமாடங்கள், 8 உப்பரிகைகள், 264 சிற்பங்கள் கொண்டது. இக்கோயில் கட்டிடக் கலை இந்து சமய [[வேதம்]வேதங்கள் அடிப்படையில் கட்டப்பட்டதால், இரும்பு போன்ற உலோகங்கள் பயன்படுத்தப்படவில்லை. இதன் 20 அடி நீளம் கொண்ட உத்திரங்கள் ஒவ்வொன்றும் 5 டன் எடை கொண்டது.  

இக்கோயில் மூலவரான சுவாமி நாராயண் திருவுருச் சிலை, 3 அடி உயர மேடை மீது நிறுவப்பட்டுள்ளது. இக்கோயிலின் நான்கு மூலைகளில் சுவாமி நாராயணின் சீடர்களின் சனனதிகள் உள்ளது.இக்கோயிலின் முதல் தளத்தில் அமைந்த விபூதி மண்டபம், தாமரை வடிவத்தில் அமைக்கப்பட்டுள்ளது. பிரசாதி மண்டபம் எனும் அடித்தளம் சுவாமி நாராயணின் வாழ்க்கையை விளக்கும் சிற்பங்களைக் கொண்டுள்ளது.  

## தீவிரவாத தாக்குதல்

சுவாமி நாராயண் கோயிலில் 24 செப்டம்பர் 2002 அன்று மாலை முதல் 25 செப்டம்பர் 2002 காலை வரை, பாகிஸ்தான் நாட்டு லஷ்கர்-ஏ-தொய்பா மற்றும் ஜெய்ஸ்-இ-முகமது இயக்க தீவிரவாதிகள் புகுந்து நடத்திய துப்பாக்கிச் சூட்டிலும், குண்டு வீச்சிலும் 33 பொதுமக்கள் கொல்லப்பட்டனர் மற்றும் 70 பேர் காயமடைந்தனர். தகவலறிந்து சம்பவ இடத்திற்கு வந்த குஜராத் காவல் துறையினரும், தேசிய பாதுகாப்பு படையினரும் நடத்திய எதிர்தாக்குதலில், லஷ்கர்-ஏ-தொய்பா மற்றும் ஜெய்ஷ் சே முகமது இயக்கத்தின் தீவிரவாதிகள் முர்துசா ஹபீஸ் யாசின் மற்றும் அஷ்ரப் அலி முகமது பரூக் ஆகிய இருவரும் சுட்டுக் கொல்லப்பட்டனர். இந்த எதிர் தாக்குதலில் மூன்று பாதுகாப்பு படையினரும் கொல்லப்பட்டனர்.  

## இதனையும் காண்க
- சுவாமி நாராயண்
- அக்சர்தாம் (புது தில்லி)
- அக்சர்தாம் கோயில் தாக்குதல்
# கானிங் (நகரம்)



**கானிங் நகரம்** (**Canning**) இந்தியாவின் மேற்கு வங்காளம் மாநிலத்தில் தெற்கு 24 பர்கனா மாவட்டத்தில் மால்டா ஆற்றின் மேற்கு கரையில் அமைந்துள்ளது. இந்நகரம் கானிங் உட்கோட்டத்தின் தலைமையகம் ஆகும். பிரித்தானிய இந்தியாவின் தலைமை ஆளுநராக 1856 -ஆம் ஆண்டு முதல் 1862ஆம் ஆண்டு வரை இருந்த கானிங் பிரபு நினைவாக இந்நகரத்திற்கு கானிங் நகரம் எனப்பெயரிடப்பட்டது.  

## புவியியல்

### தட்பவெப்பம்